Lav et referat af nedenstående tekst:

Tekst:
For sjette år i træk blev Aalborg Bæredygtighedspris uddelt i forbindelse med Aalborg Bæredygtighedsfestival. Og i år var det det Aalborgensiske tøjfirma Better World Fashion, som løb med bæredygtighedsprisen. Better World Fashion har bæredygtighed i højsædet og derfor producerer virksomheden læderjakker ud af brugt læder. Og hvis man har købt en af firmaets jakker og bliver træt af den, kan man aflevere den tilbage og få en ny til halv pris. På den måde kan læderet blive anvendt på ny. Reimer Ivang, stifter af Better World Fashion, er stolt og glad for at vinde prisen. - Hele vores forretning er bygget op om bæredygtighed og cirkulær økonomi, så det er bare fedt at få anerkendelse inden for netop det område. Hos Better World Fashion er hele filosofien, at tingene skal køre i kredsløb, for det, mener vi, giver mening. Jeg er derfor glad for at stå med prisen i dag, som vi vil passe godt på et år indtil den vandrer videre i 2019. Fokus på cirkulær økonomi Det er Miljø- og Energiudvalget, der afgør, hvem der skal løbe med prisen. Og de har netop peget på Better World Fashion, fordi virksomheden fremmer det cirkulære Nordjylland ved at være baseret på en cirkulær forretningsmodel, hvor produkter genbruges flere gange i stedet for at blive smidt ud. - Better World Fashion formår at skabe engagement hos andre og sætter fokus på cirkulær økonomi og bæredygtighed gennem fortællinger om hvert enkelt produkt, lyder udvalgets begrundelse. Aalborg Bæredygtighedsfestival fortsætter indtil lørdag den 15. september. Du kan læse mere om festivalen samt finde hele programmet på festivalens hjemmeside .

Referat:
Better World Fashion fra Aalborg vinder pris for at sætte fokus på cirkulær økonomi.